OpenLLM-France/wikimedia huggingface dataset:
# Benafsha Yaqoobi

Benafsha Yaqoobi (Afganistan) és una activista afganesa pels drets de les persones amb discapacitat. Va ser nomenada una de les 100 dones de la BBC del 2021.
Va néixer cega a l'Afganistan i va esdevenir activista pels drets de les persones amb discapacitat. Va estudiar literatura persa a l'Iran i després va fer dos màsters a Kabul, abans de treballar a l'oficina del fiscal general. Amb el seu marit Mahdi Salami, que també és cec, va fundar l'Organització Rahyab per ajudar i educar les persones cegues.
A partir del 2019, Yaqoobi va ser comissària de la Comissió Afganesa Independent dels Drets Humans (AIHRC) fins que va fugir de l'Afganistan amb el seu marit el 2021 després que els talibans prenguessin el poder. En el seu tercer intent de marxar, van arribar a l'aeroport de Kabul i van viatjar al Regne Unit.
El 2020, Yaqoobi va ser candidata a la Comissió dels Drets de les Persones amb Discapacitat. Va ser nomenada una de les 100 dones de la BBC el 2021.

## Referències

* ↑ «Blind Afghan activist fears for disabled people living in homeland» (en anglès). ITV News, 14-09-2021 [Consulta: 7 desembre 2021].
* 1 2 «Beginning of a New Era at the AIHRC: Nine fresh commissioners» (en paixtu), 20-07-2019. [Consulta: 7 desembre 2021].
* ↑ «Disabled Afghans in special jeopardy, warns exiled campaigner» (en anglès). The Guardian, 06-09-2021 [Consulta: 7 desembre 2021].
* ↑ «CRPD Committee Elections», 30-11-2020. [Consulta: 7 desembre 2021].
* ↑ «BBC 100 Women 2021: Who is on the list this year?», 07-12-2021. [Consulta: 7 desembre 2021].
# Bisàltia

Bisàltia (en llatí Bisaltia, en grec antic Βισαλτία) era un districte de Macedònia que anava des del riu Estrímon i el llac Cercinitis, a l'est, fins a Crestònia a l'oest, segons diu Heròdot.
Estava poblat pels Bisaltes (Βισάλται), un poble dels tracis.
L'any 480 aC quan Xerxes va envair Grècia, Bisàltia i Crestònia eren governades per un príncep traci independent, però la regió va ser annexionada a Macedònia per Alexandre I al començament de les guerres Mèdiques. Més tard, a l'inici de la guerra del Peloponès el Regne de Macedònia la va tornar a ocupar, diu Tucídides. Alguns dels habitants es van establir al Mont Atos. La ciutat més important del districte era la grega Argilos. El riu principal era el Bisaltes.

## Referències

* ↑ Smith, William (ed.). «Bisaltia». Dictionary of Greek and Roman Geography (1854). [Consulta: 17 juliol 2021].
# Bony dels Clots

El Bony dels Clots és un indret del terme municipal de Conca de Dalt, a l'antic terme d'Hortoneda de la Conca, al Pallars Jussà, situat en territori de l'antiga caseria de Segan.
Està situat a la part nord-oriental del terme, a llevant del Serrat dels Boix de la Serra, al sud-oest de l'Obaga de Sacoberta i al nord-est del Clot del Tura. És a ponent del Bony del Cumó. Hi passa el Camí de les Bordes de Segan.

## Enllaços externs

* Institut Cartogràfic de Catalunya; cal fer dos passos d'aproximació
# Baxter (Iowa)

Baxter és una població dels Estats Units a l'estat d'Iowa. Segons el cens del 2000 tenia 1.052 habitants.

## Demografia

Segons el cens del 2000, Baxter tenia 1.052 habitants, 438 habitatges, i 288 famílies. La densitat de població era de 624,9 habitants per km².
Dels 438 habitatges en un 33,3% hi vivien nens de menys de 18 anys, en un 51,4% hi vivien parelles casades, en un 11,4% dones solteres, i en un 34,2% no eren unitats familiars. En el 29,2% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,84.
Per edats la població es repartia de la següent manera: un 25,1% tenia menys de 18 anys, un 8% entre 18 i 24, un 27,6% entre 25 i 44, un 20,4% de 45 a 60 i un 18,9% 65 anys o més.
L'edat mediana era de 38 anys. Per cada 100 dones de 18 o més anys hi havia 82,4 homes.
La renda mediana per habitatge era de 36.912 $ i la renda mediana per família de 42.411 $. Els homes tenien una renda mediana de 31.150 $ mentre que les dones 23.274 $. La renda per capita de la població era de 17.749 $. Entorn del 6,3% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Baxter». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Baxter». American Fact Finder. Oficina del Cens dels Estats Units, 12-01-2010.
# Bonne Terre

Bonne Terre és una població dels Estats Units a l'estat de Missouri. Segons el cens del 2008 tenia 6.854 habitants.

## Demografia

Segons el cens del 2000, Bonne Terre tenia 4.039 habitants, 1.554 habitatges, i 1.062 famílies. La densitat de població era de 386 habitants per km².
Dels 1.554 habitatges en un 35,9% hi vivien nens de menys de 18 anys, en un 49,4% hi vivien parelles casades, en un 14,4% dones solteres, i en un 31,6% no eren unitats familiars. En el 27,3% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,06.
Per edats la població es repartia de la següent manera: un 27,1% tenia menys de 18 anys, un 10% entre 18 i 24, un 27,9% entre 25 i 44, un 19,3% de 45 a 60 i un 15,8% 65 anys o més.
L'edat mediana era de 35 anys. Per cada 100 dones de 18 o més anys hi havia 85,1 homes.
La renda mediana per habitatge era de 29.929 $ i la renda mediana per família de 37.072 $. Els homes tenien una renda mediana de 29.617 $ mentre que les dones 18.310 $. La renda per capita de la població era de 15.062 $. Entorn de l'11,7% de les famílies i el 15,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bonne Terre». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Bonne Terre». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Boris Traikovski

Boris Traikovski (25 de juny de 1956 - 26 de febrer de 2004) (Борис Трајковски en ciríl·lic) va ser president de Macedònia del Nord entre 1999 i 2004).
Nascut en la ciutat de Murtino, prop de la ciutat de Strumica (Macedònia del Nord), d'una família metodista, Traikovski es va graduar com advocat el 1980 en el St. Cyril i Universitat Metodista de Skopje. En 2004 mor tràgicament després d'un accident aeri en l'avió presidencial. Després d'això se celebraren noves eleccíons, prenent el càrrec de president Branko Tsrvènkovski, primer ministre durant la presidència de Traikovski.

## Referències

* ↑ «Boris Trajkovski». CIDOB. [Consulta: 21 agost 2023].
* ↑ Jeffery, Simon «Macedonian president killed in plane crash» (en anglès). The Guardian, 26-02-2004. ISSN: 0261-3077.
* ↑ «Boris Trajkovski» (en anglès). The Telegraph, 27-02-2004. [Consulta: 21 agost 2023].
# Bloom

* No s'ha de confondre amb Blum.
«Bloom» té aquests significats:
* Bloom algal o flor d'aigua acumulació d'algues microscòpiques que acoloreixen les aigües
* Biografies:
** Benjamin Bloom (Lansford, Pennsilvània, 1913 - 1999), psicòleg educatiu estatunidenc
** Harold Bloom (Nova York, 1930 - 2019), crític literari i professor universitari estatunidenc
** Leopold Bloom protagonista de la novel·la Ulisses de l'irlandès James Joyce
** Molly Bloom personatge de ficció de la novel·la Ulisses de l'irlandès James Joyce
** Orlando Bloom (Canterbury, 1977), actor anglès
* Miscel·lània:
** Síndrome de Bloom, trastorn cromosòmic causat pet un gen autosòmic recessiu
** Taxonomia de Bloom, teoria educativa
** BigScience Language Open-science Open-access Multilingual, model d'intel·ligència artificial de codi obert i accés lliure
# Bloomberg

«Bloomberg» té aquests significats:
* Bloomberg LP, empresa multinacional de mitjans de comunicació amb base a la ciutat de Nova York
* Bloomberg BusinessWeek, setmanari de negocis publicat per Bloomberg LP
* Bloomberg Tower, gratacel de Nova York. S'hi troba la seu de la companyia Bloomberg
* Michael Bloomberg (Boston, Massachusetts, 1942), empresari, polític i filantrop estatunidenc, alcalde de la ciutat de Nova York
* Terminal Bloomberg, sistema informàtic creat per Bloomberg LP
# Boscarla oriental

La boscarla oriental (Acrocephalus orientalis) és una espècie d'ocell de la família dels acrocefàlids (Acrocephalidae) que habita canyars i vegetació propera a l'aigua del centre i est de la Xina, sud-est de Sibèria, Sakhalín, Corea i Japó.

## Referències

* ↑ Fitxa de la boscarla oriental a Birdguides Arxivat 2012-11-08 a Wayback Machine. Rev. 13/12/2012 (anglès)
# Bombax

El gènere Bombax comprèn a vuit espècies natives de les zones tropicals del sud d'Àsia, nord d'Austràlia i Àfrica.

## Descripció

Els arbres del gènere Bombax, són dels arbres majors que es troben en les seves respectives regions, aconseguint de 30 a 40 metres d'altura amb troncs de 3 metres de diàmetre. Les fulles són caduques, caient en l'època seca, de 30 a 50 cm de diàmetre, palmeades, amb 5 a 9 divisions de fulles més petites. Produeixen flors vermelles entre gener i març, que maduren donant lloc a unes peles que contenen fibra, similar a capoquer (Ceiba pentandra) i al cotó, no obstant aquestes fibres són més curtes que les del cotó.
Es planten en jardins i també en la reforestació de les àrees aclarides de selva.
Les espècies del gènere Bombax són les plantes en les quals s'alimenten les larves d'algunes espècies de Lepidoptera incloses les barrenadores de fulles Bucculatrix crateracma que s'alimenten exclusivament de les fulles de Bombax ceiba.

## Espècies seleccionades

* Bombax albidum Gagnep.
* Bombax anceps Pierre
* Bombax blancoanum A.Robyns
* Bombax buonopozense P.Beauv.
* Bombax ceiba L.
* Bombax costatum Pellegr. & Vuillet
* Bombax insigne Wall.

## Referències

* ↑ Beentje, Henk; Smith, Sara (2001), "Plant Systematics and Phytogeography for the Understanding of African Biodiversity", Systematics and Geography of Plants 71 (2): 284–286, ISSN 1374-7886, DOI 10.2307/3668673
# Boulaincourt

Boulaincourt és un municipi francès, situat al departament dels Vosges i a la regió del Gran Est. L'any 2007 tenia 63 habitants.

## Demografia
### Població

El 2007 la població de fet de Boulaincourt era de 63 persones. Hi havia 25 famílies, de les quals 4 eren unipersonals (4 homes vivint sols), 13 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 28 habitatges, 25 eren l'habitatge principal de la família, 2 eren segones residències i 1 estava desocupat. 27 eren cases i 1 era un apartament. Dels 25 habitatges principals, 22 estaven ocupats pels seus propietaris i 3 estaven cedits a títol gratuït; 1 tenia dues cambres, 2 en tenien tres, 5 en tenien quatre i 17 en tenien cinc o més. 23 habitatges disposaven pel capbaix d'una plaça de pàrquing. A 13 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Boulaincourt el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 4 | 30 a 34 | 4 |
| 4 | 25 a 29 | 4 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 0 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 36 persones, 28 eren actives i 8 eren inactives. De les 28 persones actives 27 estaven ocupades (16 homes i 11 dones) i 1 aturada (1 home). De les 8 persones inactives 2 estaven jubilades, 1 estava estudiant i 5 estaven classificades com a «altres inactius».

### Activitats econòmiques

Dels 5 establiments que hi havia el 2007, 2 eren d'empreses de construcció i 3 d'empreses de serveis.
Dels 2 establiments de servei als particulars que hi havia el 2009, 1 era un paleta i 1 lampisteria.
L'any 2000 a Boulaincourt hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Boulaincourt a l'INSEE.
* Évolution et structure de la population Fitxa amb el detall de dades de Boulaincourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ca l'Espinal (Odèn)

Cal l'Espinal és una masia situada al municipi d'Odèn, a la comarca catalana del Solsonès.

## Referències

* ↑ Nomenclàtor oficial de toponímia major de Catalunya (2003), pàg. 589.
# Brestovec (Trenčín)

* No s'ha de confondre amb Brestovec (Nitra).
Brestovec és un poble i municipi d'Eslovàquia que es troba a la regió de Trenčín.

## Història

La vila fou fundada el 1955.
# Braderie

Una braderie és un tipus fira comercial que té lloc majorment a l'aire lliure i que es localitza principalment al Països Baixos, Bèlgica, Luxemburg i el Nord – Pas de Calais; en general se celebra als mesos d'estiu.

## Etimologia

El terme braderie ve del verb francès brader, 'vendre a baix preu', vingut del mitjà-neerlandès braden («rostir», derivat del germànic brand, ‘tió encès'), per l'intermediari de dos dialectes del francès, el való i el picard. El nom ve del fet que a Flandes solia rostir carn i arengada en una fira per vendre aquests productes. Tanmateix, en el flamenc occidental local o dialecte influenciat pel flamenc occidental, la terminació Brabant -ij que s'utilitza més tard en la llengua estàndard és un so -ie. A causa del poder econòmic i cultural del comtat de Flandes al llarg de l'Edat Mitjana, fira es va convertir/va continuar sent el terme utilitzat per a aquests esdeveniments. La paraula s'ha adoptat sense canvis en luxemburgès i francès, i s'utilitza regularment per a fires a França, especialment al nord i l'oest del país.
Quasi totes les ciutats i grans pobles tenen la seva pròpia braderie i, sobretot als pobles, sovint és un dels esdeveniments socials més importants. La més coneguda és la Braderie de Lille, que al setembre atrau milions de visitants cada any.
Els venedors locals tenen parades, fora de les seves botigues habituals, on vendran els seus productes a un preu reduït. Aquesta configuració bàsica està acompanyada sovint pels comerciants externs, amb diverses parades de menjar, un mercat de puces, els artesans que fan les eines tradicionals, art o calcer -com els esclops de fusta-, música en directe -sovint tocada per un grup local-, teatre al carrer i gent vestida amb vestits tradicionals.

## Referències

* Klensch, Jules «Die erste luxemburgische Braderie - Verkauf auf dem Bürgersteig oder unter freiem Himmel». Luxemburger Illustrierte nº. 18, 1929, pàg. 276.
# Bradford (Ohio)

Bradford és una població dels Estats Units a l'estat d'Ohio. Segons el cens del 2000 tenia 1.859 habitants.

## Demografia

Segons el cens del 2000, Bradford tenia 1.859 habitants, 693 habitatges, i 516 famílies. La densitat de població era de 932,2 habitants/km².
Dels 693 habitatges en un 36,8% hi vivien nens de menys de 18 anys, en un 57,1% hi vivien parelles casades, en un 11,3% dones solteres, i en un 25,4% no eren unitats familiars. En el 21,5% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,14.
Per edats la població es repartia de la següent manera: un 28,3% tenia menys de 18 anys, un 8,8% entre 18 i 24, un 31,2% entre 25 i 44, un 20,2% de 45 a 60 i un 11,4% 65 anys o més.
L'edat mediana era de 33 anys. Per cada 100 dones de 18 o més anys hi havia 97,6 homes.
La renda mediana per habitatge era de 38.125 $ i la renda mediana per família de 43.594 $. Els homes tenien una renda mediana de 31.468 $ mentre que les dones 22.161 $. La renda per capita de la població era de 14.719 $. Aproximadament el 5,6% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bradford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Bradford». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Cal Jepó (la Coma)

Cal Jepó és una masia del poble de la Coma, al municipi de la Coma i la Pedra, a la Vall de Lord (Solsonès). Està situada a la dreta del Cardener a l'indret anomenat Les Tremoledes (la Coma i la Pedra).

## Referències

* ↑ Aquesta és la denominació que apareix al mapa de l'ICC, al padró municipal i al llibre Masies del Solsonès
# Cal Jepó (la Pedra)

Cal Jepó és una masia del poble de la Pedra, al municipi de la Coma i la Pedra, a la Vall de Lord (Solsonès), a la capçalera del riu Mosoll (Vall de Lord) indret dit, també, les Valls de la Pedra. Per això a la masia se la coneix com cal Jepó de les Valls.

## Enllaços externs

   * Les maduixes de Nadal (rondalla) Arxivat 2016-03-03 a Wayback Machine.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Aquesta és la denominació que apareix al mapa de l'ICC, al padró municipal de l'Ajuntament i al llibre Masies del Solsonès
* ↑ Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95. , pàg. 228
# Bouhaïra

Bouhaïra (Nour El Bouhaira) és una ciutat de Tunísia, a la governació de Tunis. La ciutat mateix té uns 17.000 habitants, però està unida a altres ciutats de la rodalia de Tunis, especialment El Aouina i Soukra (aquesta ja a la governació d'Ariana). És capçalera d'una delegació amb 64.154 habitants. Va créixer per acollir a la nombrosa emigració que arribava a la capital.
# Brandur

Brandur és una illa de l'arxipèlag de Vestmannaeyjar situat al sud-oest d'Islàndia, a l'oceà Atlàntic. Es troba deshabitada i té una superfície de 0.1 quilòmetres quadrats. Pertany a la municipalitat de Vestmannaeyjar, a la regió de Suðurland.

## Referències

* ↑ Brandur
* ↑ Brandur
# Refugi de muntanya

Un refugi de muntanya és una edificació situada a muntanya per tal de donar aixopluc als excursionistes, o altres persones que ho necessitin. Els primers refugis van ser cabanes dels pastors o orris, però generalment tenien l'inconvenient de quedar massa lluny del cims. Per aquest motiu i amb l'auge de l'excursionisme durant la primera dècada del segle xx, es varen començar a construir els primers refugis excursionistes europeus bàsicament als Alps. En general, aquests primers refugis no eren guardats, tenien una estructura senzilla i no disposaven des serveis mínims com aigua i llum. A mitjan segle, amb la intensificació de les sortides a la muntanya, es varen edificar de nou -o adequar- un munt de construccions alguns dels quals guardats bona part de l'any per donar servei a la gent que vol gaudir de la muntanya. Actualment, els refugis són còmodes; els guardats amb servei de restauració i els no guardats sovint amb plaques solars i emissores d'emergència. A més, són punt de referència i d'informació i, molt especialment, de seguretat, davant les canviants condicions meteorològiques a muntanya.
A banda dels refugis forestals i de les bordes i cabanes repartides per la part baixa de la muntanya, als Països Catalans hi ha tres tipus de refugis de muntanya:

## Vegeu també

* Refugis d'Andorra
* Refugis del Pirineu català
# Josep Ferrer Peris

Josep Ferrer Peris (Barcelona, 20 de maig de 1934 - 31 de desembre de 2020) fou un tennista i dirigent esportiu català.
Format al Club Tennis Barcino, va ser campió de Catalunya infantil (1946, 1947, 1948) i júnior (1950), i al principi dels anys seixanta fou campió d'Espanya per equips amb el Barcino. A mitjans dels anys seixanta va esdevenir directiu del Club Tennis Barcino, i el 1965 va entrar a la Federació Catalana de Tennis com a membre del seu Comitè Juvenil; en va ser vicepresident a partir de 1975, i del 1981 al 2008 en va ser president. Durant seu mandat, la Federació Catalana de Tennis va professionalitzar totes les seves estructures, i impulsà la creació de les instal·lacions federatives de la Vall d'Hebron (escenari de la competició tennística dels Jocs Olímpics de Barcelona 1992), l'Hospitalet de Llobregat, Sant Joan Despí i Cornellà. També engegà campanyes per posar el tennis a l'abast de tothom, fomentant el tennis en cadira de rodes i paralímpic,i introduí el tennis a les presons. El 1999 va rebre el premi al millor dirigent de federació per part de l'Associació Catalana de Dirigents Esportius i, quan va deixar la presidència el mes de març del 2008, encara era membre del Comitè Juvenil de la Federació Internacional, càrrec en el qual s'havia estrenat el 1998, i membre del Comitè de Desenvolupament de la Federació Europea, que ocupava des de 1996.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Barker, Gabby. «Josep Ferrer Peris, former president of the Catalan Tennis Federation, dies» (en anglès britànic), 01-01-2021. [Consulta: 2 gener 2021].
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
# Casa Torres (Piera)

Casas Torres és una casa senyorial entre mitgeres al municipi de Piera (Anoia) inclosa en l'Inventari del Patrimoni Arquitectònic de Catalunya. Composta de planta baixa, dos pisos i golfes. La composició de façana és molt simètrica: composta per tres obertures a cada planta separades per unes faltes pilastres i coronades amb un frontó. La façana s'acaba amb una cornisa treballada. Els murs són realitzats amb motllures de pedra artificial i arrebossat formant encoixinat. A les golfes s'hi obren unes petites finestres rectangulars. Les baranes dels balcons són de fosa. En la porta principal hi ha un escut amb les inicials del propietari (M.P). El senyor Munné Orpí va ser el promotor de l'obra.

## Descripció

* ↑ «Casas Torres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].